Програма НОВО РАЗБИРАНЕ С Дуайт Нелсън
Вести от Изток – Част ІІ
От университета АНДРЮС
НОВО РАЗБИРАНЕ С Дуайт К. Нелсън
Нека да се помолим и заедно да се впуснем в Словото.
Святи Отче, Снощи Ти дойде тук
и разбуни това място и ние сме толкова благодарни.
Върнахме се у дома и Те славословихме до късно през нощта.
Тази сутрин бяхме благословени.
По време на службата изпрати Духа Си отново при нас
и Той извърши делото Си сред нас.
Хорът изпя това, за което ни се иска целият свят да се моли:
"Насочвай стъпките ми в Словото, насочвай стъпките ми."
Пастор Дъг е тук, моля Те, продължавай да го помазваш.
Подготви ни за тази вечер, смирено се молим.
И докато се учим, нека Писанието бъде ясно за нас.
Нека чуем това, което трябва да чуем.
За слава на нашия Господ Исус,
нека всички кажат: Амин.
Има две думи на всички езици.
В "Андрюс" имаме представители на 90 държави.
На всеки език има две думи, които не можете да дефинирате,
без да опишете лицето.
Предизвиквам ви да ги дефинирате, без да опишете лицето.
Дума № 1: Опишете усмивка, без да имате предвид лице.
Слагам една усмивка на екрана.
Това минава ли за усмивка?
Прекрасна усмивка, алилуя!
Какво херувимче!
Дефинирайте усмивка, без да опишете лицето.
Как е възможно да дефинирате усмивка, без да опишете лицето?
Не е възможно.
Още една дума.
На всеки език думата "мръщя се". . .
Можете ли да дефинирате мръщя се, без да опишете лицето?
Това минава ли за намръщване?
Дами и господа, искам да направя елементарен извод.
Лицето е прозорецът към душата.
Ако искате да надзърнете в душата на човека,
взрете се в лицето.
Това важи и за самия всемогъщ Бог.
Ако искате да видите Божията "душа",
трябва да се взрете в лицето Му.
Разгледайте една снимка, няма да я покажем на екрана.
Снимката е във вашите библии.
Зашеметяващо пророчество от последната книга - Апокалипсис.
Отворете библиите си, моля.
Дъг, ние се опитваме да съчетаем твоята поредица с нашата - вести от изток.
И двамата вярваме, че е дошло време да разгледаме най-значителните пророчества.
Тези, които разглеждаш ти, и които разглеждаме ние, наистина са такива.
Отворете последната книга на Библията - Откровение, 18 гл.
Някои ще кажат: Чакай малко, нали го разгледахме миналата седмица.
Прави сте.
Ще се върнем на този текст, макар че не го бях планирал.
Знаете ли защо ще се върнем?
От време на време проповедникът осъзнава,
че е прелетял набързо над картина, която заслужава продължително разглеждане.
Миналата събота наистина беше дълъг ден.
Върнах се у дома и започнах да размишлявам.
Имах чувството, че Духът е имал желанието да се спрем по-дълго на някои места.
Казах си: Господи, трябва да се върнем.
Затова вмъквам една тема в поредицата "Вести от изток".
Знаем, че жените и проповедниците могат да си променят мнението по всяко време.
Това не е шовинистично изказване, тъй като имам предвид проповедниците.
Миналата събота говорихме за последния изгрев (последното издигане на Сина).
Да наречем сегашната тема "Последният изгрев - ІІ част"
Отворете си библиите на книгата Откровение, 18 гл.
Ще използвам превода Нов Кинг Джеймс, който използва и пастор Дъг.
Снощи някои от текстовете бяха от Кинг Джеймс.
Значи ти използваш и двата превода.
Откровение 18 гл.
Ако не сте си донесли библии, има библии на пейките.
Извадете ги, страницата е 832.
18:1: "След това видях друг ангел, който слизаше от небето и имаше голяма власт;
и земята бе осветена от неговата слава. " Алилуя.
Както отбелязахме миналата събота,
Този забележителен взрив от слава избухва малко преди завръщането на Христос.
Откъде знаем? Четири стиха по-надолу се споменават язвите.
Всички знаят, че последните седем язви са краят на човешката история.
Тази експлозия от слава е точно преди края.
Чакай малко, нали каза, че ще видим Божието лице тук?
Да, дайте ми още малко време.
Трябва да подредим поредицата от снимки от миналата седмица.
Да видим набързо тези четири снимки.
Търсим Божието лице, вижте тези четири снимки.
Извадете си ръководството от днешния бюлетин.
Съвсем ново ръководство, не е същото като предишната седмица.
Разпоредители, станете и да действаме.
Вдигнете си ръката, ако нямате ръководство.
Двама или трима от вас са дошли с един бюлетин.
Нуждаете се от ръководството. Очакват ви цитати равни на динамит.
Нека кажа две думи и на тези, които ни гледат по телевизията.
Виждате уеб сайта на екарана.
Посетете уеб сайта и кликнете върху настоящата поредица - Вести от изток.
Отбелязваме апокалиптичните пророчества, които идват от изток.
Днешната тема: "Последният изгрев - ІІ част".
Кликнете върху темата и ще получите същото ръководство.
Ако не сте били тук миналата седмица,
посетете същия уеб сайт и ще чуете същата тема.
Ще я имате за вашия MP3 плеър, а сега имаме и видео стрийминг.
Запишете си Откровение 18:1, защото искам да получите четирите снимки.
Миналата седмица получих имейл от приятеля ми Джон Полийн,
професор от теологичния факултет на университета Андрюс.
Той е експерт по Нов завет и специалист по Апокалипсиса.
Каза ми, че иска да сподели с мене глава от книга, която пише в момента.
Джон пише книга върху Армагедон.
Ето глава, който съм написал, прегледай я.
С удоволствие прочетох тази глава и докато я четях, си казах:
Благодаря ти, защото потвърди онова, което учихме миналата седмица.
Новозаветните учени потвърждават,
че почти всяка фраза от книгата Откровение е взета от Стария завет.
Почти всяка фраза е взета от Стария завет.
Само че Джон ги нарича "ехо" или "алюзия".
Миналата седмица научихме, че Откр. 18:1 е силна алюзия,
директна връзка със Стария завет, с книгата Йезекиил.
Запишете си Йезекиил, в случай че не сте били тук миналата седмица,
защото тази снимка е съдбоносна.
Йезекиил 43:1: "После ме заведе при портата, която гледа към..." Къде?
В коя посока? Ключова дума в тази поредица.
Изток, изток, изток...
43:2: "Тогава видях, че славата на Израилевия Бог идваше от ИЗТОЧНИЯ път;
гласът Му беше като глас на много води и светът сияеше от славата Му."
Чували ли сте тези думи? Току-що ги прочетохме в Откр. 18:1.
Да разделим екрана на две.
Забележете как и двата стиха завършват с идентични образи.
Йезекиил 43:2 "... и светът сияеше от славата Му."
Откровение 18:1 "... и земята бе осветена от Неговата слава."
Две критично важни насоки, за да разберем
какво наистина се казва в Откр 18:1.
Насока № 1: Славата, която изпълва земята е славата на самия Бог.
В Откровение се казва, че е ангел,
но ние знаем, че там, откъдето Йоан взема метафората, не става въпрос за ангел.
Може ли ангел сам по себе си да освети каквото и да било?
Ангелите и хората са идентични - ние сме сътворени същества.
Нашата слава винаги идва от външен източник, също като луната.
Може ли луната да освети каквото и да било във вселената?
Не, не може! Защо?
Защото слънцето трябва да я озари.
Чакай малко, ангелите слизат и хората падат като мъртви.
Знаете ли защо? Защото са били в Божието присъствие и то все още е върху тях.
Хората го виждат.
Насока № 1: Божията слава, която изпълва земята, е славата на самия Бог.
Насока № 2: Славата, която изпълва земята, идва от изток.
Защо това е толкова важно?
Вие ми кажете.
Всеки ден на тази планета от началото на времето нещо се случва на изток.
Какво се случва?
Покажете снимката на изгрева.
Всеки ден. Въпрос:
Предсказва ли Библията апокалиптичен изгрев малко преди завръщането на Христос?
Отговор: Запишете си го, отговорът е в Малахия 4:2.
Иска ми се да го видите в собствените си библии.
Малахия 4 гл, последната страница от Стария завет.
Погледнете, Бог говори тук:
"А на вас, които се боите от името Ми (главно М), ще изгрее Слънцето на правдата (главно С)
с изцеление в крилата си."Знаем от ст.5,че великият и страшен ден Господен предстои да се случи.
В Стария завет това е кодиран език за края на времето.
Краят на времето е съвсем предстоящ, но малко преди това
Слънцето изгрява - последен зрелищен апокалиптичен изгрев.
Слънцето е с главно С.
Въпрос:
Кое е това Слънце с главно С,
което за последен път ще изпълни света с Божията слава?
Кое е това Слънце с главно С?
Ето кое минахме прекалено бързо миналата седмица.
Последната снимка.
Запишете си в ръководството 2Коринтяни.
Искам да отидем там и да се позабавим малко.
Какво търсим? Божието лице?
Сега забавете темпото.
2Коринтяни 4:6, трябва да го видите от собствените си библии.
2Кор. 4:6: "Понеже Бог, Който е казал на светлината да изгрее от тъмнината..."
Дами и господа, има момент от човешката история,
когато Бог е заобиколен от непрогледна тъмнина и тогава Той дава заповед.
Спомняте ли си коя е тази заповед?
"Да бъде..." Какво?
"Да бъде светлина!"
Всъщност Павел казва: Върнете се към първия ден от сътворението.
Защото Бог е този, който заповядва на светлината да изгрее.
Между другото, гръцката дума за светлина е ЛАМПО.
Оттук идва и нашата дума лампа.
Какво е лампата? Онова, което свети.
"Понеже Бог, Който е казал на ЛАМПО да изгрее от тъмнината, Той е огрял в сърцата ни,
за да се просвети светът с познаването на Божията слава.”
Ако искаме да намерите Божията слава на тази планета, къде да отидем?
"За да се просвети светът с познаването на Божията слава в лицето на Исус Христос!"
Всемогъщият Бог - светлината от славата на този Бог изгрява ярко на земята
само на едно място, и то е лицето на нашия Господ Исус Христос.
Запишете си го във вашето ръководство.
Божията слава свети най-ярко в лицето на Исус.
Това чухме прекалено набързо миналия път.
Искам да се спра точно на това място.
Станах рано миналата неделя.
Извадих книгата, която изучавам от доста време.
Съвсем нова книга, написана от баптистки пастор и учител.
Известен в евангелската общност и носител на награди.
Името му е Джон Пайпър.
От 1990 г. е пастор на баптистката църква Витлеем в Минесота.
Той е написал вълнуваща книга, озаглавена "Бог е Евангелието"
Когато миналата неделя прочетох абзац от тази книга,
като че ли бях огрян от светлина.
Казах си: Ето, това е!
Ще споделя с вас прочетеното, имате го в ръководството.
Трябва да го попълните, за да направите цитата завършен.
Ето какво казва Джон Пайпър:
"Духовната красота на Христос е Христос в действие..."
Ключова дума.
"Духовната красота на Христос е Христос в действие..."
За какво говори?
Следва дълго тире и обяснението:
"...Христос обичащ, Христос докосващ прокажените, Христос благославящ децата и лекуващ сакатите
възкресяващ мъртвите, заповядващ на демоните, проповядващ с несравним авторитет,
смълчаващ скептиците, укоряващ учениците Си предсказващ подробности от смъртта Си,
насочващ лицето Си като кремък към Йерусалим, плачещ за града, мълчалив пред обвинителите си,
смирено извисяващ се над Пилат, разпънат, молещ се за враговете Си,
прощаващ на един разбойник, загрижен за майка Си, докато агонизира, предаващ духа Си на смърт,
възкръсващ от мъртвите, такава е славата на Христос."
Разбрахте ли го?
Толкова е вълнуващо, особено този ред:
"Духовната красота на Христос е Христос в действие..."
Точно тук ми светна лампата.
Казах си: Чакай малко.
Красотата на Исус и Божията слава се съдържат в живот на Исус и в смъртта Му.
Добрата вест е не толкова в ... знам, че е особено важно най-вече за теологичния факултет.
Знам, че ни трябват тези теологични формулировки.
Знам, че ни трябват тези стари прашни формули, но не там е славата.
Тя не е във формулата.
Славата е в разказа... в разказите за Исус, когато е бил тук.
Това е славата. Запишете си го:
Славата е в разказа.
Точно това ме "отпуши".
Славата е в разказа.
Не във формулата.
Не в списъка с 28 точки.
Славата е в разказа.
Проблемът е, нека бъдем честни, че ние с вас бързаме прекалено много.
Бързо, бързо, бързо! О, чел съм тази история преди.
Знам как завършва, дайте ми следващата.
Винаги бързаме през евангелията.
Голяма работа, вече съм го чувал.
Вижте какво изпускаме.
Записал съм тези книги на гърба на моята Библия.
Стоят там от години.
Написани са преди повече от 100 години.
Не е ли прекрасно? Сп. Ривю енд херълд, 3 юни 1890 г.:
"Съкровищата на мъдростта и познанието са отворени за всички и ако хиляди
от най-даровитите хора посветят цялото си време..." Ако имаме хиляди като Дъг Бачелър
наредени пред нас и те прекарват цялото си време,
"да изявяват Исус пред нас, като изучават как да опишат несравнимото Му очарование,
НИКОГА не биха изчерпали темата. " Не могат да я изчерпят.
Несравнимото очарование на Исус никога не би могло да бъде изчерпано.
Не е ли невероятно?
Бързаме. О, нямам време, трябва да тръгвам.
Не можете да я изчерпате.
Затова можете да се връщате на един и същ разказ отново и отново
и всеки път тя да е ново съживление за вас.
Всеки път има нещо свежо, което ви обновява.
Прекалено много бързаме.
Това е проблемът.
Истината е, че ако чета Библията правилно,
според Откр. 18:1 ще има глобално съживление в края на времето,
преди Христос да се завърне.
Ако искате, го наречете последния изгрев.
Ще има глобално съживление в резултат на Божията слава в лицето на Исус,
която ще озари едно цяло поколение.
Ще озари целия свят.
Как ще се случи?
Откъде ще знаем, че е глобално съживление?
Да помислим заедно.
Предполагате ли, че експлозията на слава в края на времето,
ще е същата като тази, която основава църквата в началото?
Погледнете портрета на хората, които с молитва стигат до Петдесятница.
Само за малко да се върнем на книгата Деяния.
Това е невероятно.
Тук е портретът на църквата, която преживява изливането на Святия Дух.
Деяния 4. Хвърлете един поглед. 4:13:"А те, като гледаха дързостта на Петър и Йоан
и вече бяха забелязали, че са неуки и обикновени хора..."
Никога не са били в семинария и не са имали университетско образование.
"... бяха забелязали, че са неуки и обикновени хора, се чудеха; и познаха, че са били с Исус.”
Запишете си го.
В началото това идентифицира църквата.
Те са хора, мъже, жени и деца, които са били с Исус.
Продължавайте да пишете.
Когато сте били с Исус, това си личи!
Не можете да го скриете.
Неговата слава си личи от вашия разказ.
Продължавайте да пишете.
Законът на огледалата: Никога не отразяват себе си, а този към когото са насочени.
Чували ли сте огледало да каже: "Погледнете ме само."
Няма огледало на света, което да гледа към себе си.
Не е възможно.
Функцията на огледалото е да отразява това, към което е насочено.
Тормозех майка ми с огледала.
Вчера говорих с нея, тя живее в Калифорния.
Направо я подлудявах, правех го и с малкия ми брат и със сестра ми.
Никога не правех този трик с баща ми, защото знаех за последиците.
Той пътуваше много, беше проповедник.
Майки ми провеждаше семейните богослужения.
Когато бях в трети клас, родителите ми дадоха един подарък.
Старият швейцарски часовник на баща ми.
Кристално стъкло.
Този тук е от 1999 г. специалитет на Уолмарт, пластмаса.
Неговият часовник бе с кристално стъкло.
Открих нещо за стъклата на часовниците.
Седях на богослужението, мама четеше нещо,
слънцето влизаше през големия прозорец.
Открих, че ако насочиш стъклото,
можеш да хванеш славата на онова златно кълбо
и да я внесеш в стаята.
Казах си: Това е нещо страхотно.
Прокарвах слънчевото зайче през цялата стая,
а брат ми гледаше с отворена уста.
След това осветявах гърба на мама, а тя не виждаше.
Грег направо ахваше.
После го насочвах право в очите й и се правех, че е станало случайно.
Толкова се смущавам.
Бедната ми майка.
Не вярвам да има дете, което да не е открило радостта от слънчевото зайче.
Това е законът на огледалата.
Те отразяват това, към което са насочени.
Ако ги насочите към слънцето (с малко 'С'),
те просто избухват в светлина, все едно, че слънцето е дошло при вас.
2Коринтяни 3:18: "А всички ние, с открито лице като в огледало,
като гледаме Господната слава, се преобразяваме в същия образ от слава в слава,
като от Господния Дух." Законът на огледалата.
Зависи накъде го насочваш.
Това е тайната и на новозаветната църква.
Всичките им огледала били насочени право към Слънцето на правдата.
И където и да отивали, те отразявали Слънцето към лицата на хората.
Хората не виждали тях, а Този, Когото отразявали.
Това е законът на огледалата.
Така било по време на съживлението.
Знаете ли, че така е било и при съживлението,
поставило началото на верската общност на адвентистите от седмия ден?
Нека ви цитирам нещо от друг баптист.
Убеден скептик на име Уилям Милър, който намерил Христос в Писанията
и станал основата на едно от най-големите религиозни пробуждания на 19 век.
Това са думи от мемоарите на Уилям Милър,
добре, че ги има.
Той намерил Христос в Библията.
Това се случва след неговото преобразяване.
Бил деист и пълен скептик.
"Бях принуден да призная, че Писанията са откровение от Бога. Те станаха моя наслада,
а в Исус намерих приятел." Така започва всичко: "В Исус намерих приятел."
"Спасителят стана за мене главен измежду десетки хиляди; Писанието, което преди бе тъмно
и противоречиво, се превърна в светилник за нозете ми и светлина за пътеката ми."
Намерих Исус в Библията като приятел.
Този нюйорски скептик Уилям Милър става проповедник
и започва да проповядва края на света и завръщането на Христос.
Останалото го знаем.
Знаете ли какво съживление е събудило неговото проповядване?
Ето описание на това съживление.
"Всички, които намериха мир в Христос, копнееха да видят как и други споделят благословението.
Сърцата на родителите бяха обърнати към децата и сърцата на деца към родителите.
Бариерите на гордост и студенина бяха пометени. Правеха се сърдечни изповеди и членовете на
семействата работеха за спасението на тези, които им бяха най-близки и най-мили."
За мене бе трогателно да седя и да наблюдавам имената едно след друго.
"Работеха за спасението на тези, които им бяха най-близки и най-мили."
"Великата борба" твърди изненадващо за това съживление:
"От всички велики религиозни движения от времето на апостолите
никое друго не е било по-освободено от човешко несъвършенство
и от хитростите на Сатана отколкото онова движение от есента на 1844 г. "
Силно изказване.
"В историята на християнството. . ."
Въпрос: Онова, което е било в началото, може ли да се случи и в края?
Какво е необходимо за съживление като това от Откровение 18:1?
Избухване в университета Андрюс. . .
в дома ви. . . в моя брак. . . в сърцето ми.
Какво е необходимо?
Възможно ли е да е нещо, което просто трябва да поискаме?
Искам да завърша с една семпла молитва.
Искам да споделя тази молитва с вас.
След като я намерих и осъзнах какво всъщност иска,
аз си я записах и я поставих на стената.
Всяка сутрин, когато ставам и се моля, тези думи са пред мене.
Някои искат нещо величествено и въздействащо и сложно,
а тя е толкова проста - само пет думи на английски.
Молитвата на Мойсей.
Произнесена е в страшен момент на криза.
Мойсей посред тази криза като лидер
има в сърцето си страстно желание да разбере Божията воля
и да опознае Бога по-дълбоко.
Мойсей се моли с тези пет думи
и аз искам да ги прочетем от Библията, а не от екрана.
Прочетете я в библиите, които сте донесли.
Да отворим на книгата Изход.
Изход 33 гл.
Само пет думи.
Молитвата се излива с една съвсем обикновена фраза.
Изход 33:18:
"Покажи ми [о, Господи], моля, славата Си."
Покажи ми, покажи ми, славата Си!
Запишете си го.
"Покажи ми [о, Господи], моля, славата Си."
Не искам да кажа, че трябва да четете историята от 33 гл. всяка сутрин,
за да се помолите с тази молитва.
Забравете тази история.
Просто изберете един разказ от евангелията.
Което и да е от четирите евангелия - просто изберете един разказ.
Прочетете един разказ на ден,
но всеки път, когато четете за Исус, се молете с тази молитва.
"Покажи ми, о, Господи, славата Си."
Джери, само преди малко ти пя и аз си казах:
О, каква песен е избрана за днес.
Ти не знаеше, че ще говоря за това, но аз си записах думите й.
"Господи, нека твоята светлина озари лицето Ти и изгрее над нас."
Да, това е молитвата.
Моля Те, Господи, чета още един разказ за Исус,
моля Те, покажи ми славата Си.
Дадено е обещанието:
Можем да намерим познанието на Божията слава в лицето на Исус Христос!
Можете ли да си представите?
Ако 300 души всеки ден коленичат
и нагласяват огледалата си така, че да отразяват лицето на Христос,
Можете ли да си представите какво ще се случи в университета и в града?
А 3000 души, които се молят на Бога:
"Покажи ми славата Си в лицето на Исус."
Всеки ден има хиляди начини моето огледало да бъде строшено.
Опитвам се да не изгубя християнското си преживяване,
когато всеки ден спирам на светофара.
Нетърпение.
Какво му става на тоя?
Тук е платното за десен завой.
Завивай бе!
Завивай!!!
И когато ме познаят. . .
Бум, огледалото ми го няма.
Бях го насочил към Исус, но току-що го строших.
Някой съквартирант ще го направи.
Опитваш се да надхитриш съпругата си.
Охаа, хванах ли те!
Бум, огледалото е счупено.
Малка бяла лъжа. . . голяма работа!
Бум, огледалото е счупено.
Сладострастие. . .
Когато имате сладострастие в сърцето си,
огледалото, което е насочено към Исус, се насочва обратно
и започва да сочи право към вас.
Това е сладострастието.
Обичам себе си повече от всичко.
Огледалото се чупи.
Всяка сутрин, когато отидем при Исус и се помолим с тази молитва:
"Покажи ми славата Си в лицето на Исус",
Той казва: "Добре, но наистина ли го искаш? Сега изпращам Духа Си."
Ооо, но вчера имах лош ден. . .(огледалото се пренастройва със скърцане)
И в тези тихи мигове с Него огледалото се насочва в правилна посока
и е насочено право в лицето Му.
Земните неща съвсем избледняват в светлината на Неговата слава и благодат, алилуя!
Това е, приятели, огледалото трябва да се фокусира отново.
Всеки ден.
Три хиляди души на колене,
които се молят с тази молитва:
"Моля Те, о, Господи, покажи ми славата Си в лицето на Исус."
Три хиляди души.
Миналата сряда вечер имах възможността да се срещна със студентските ръководители.
Някои от тях са големи духовни водачи.
Имахме съвместно поклонение.
Накрая казах: Хайде, запишете всичко това.
Нямах представа за днес.
Казах им: Запишете това, което е на първо място
във вашия духовен списък от желания за университета Андрюс.
Става въпрос за най-големите духовни водачи.
Тук бе Ребека, която работи в CYE.
Искам да ви прочета това, което някои от нашите водачи казват.
Това е техният духовен списък от желания за университета Андрюс.
"Всеки студент да види как Бог работи в университета и всеки да реши да бъде
страстен последовател на Христос." Алилуя
"Единство и даване на сила от Святия Дух и разпознаване на Божиите чудни дела за нас."
"Всички студенти в Андрюс да развият истинска връзка с Христос, да Го преживеят
и да горят във вярата." Слава на Бога.
Имахме и администратор, нека ви прочета и неговите думи.
"Бог да постави белега Си върху всяко кътче от тази институция и ние
да Му помогнем в тази работа.” Нашите водачи мечтаят
този университет да засияе от славата, излизаща от Исусовото лице.
Вие и аз трябва да се присъединим.
Хайде, да се помолим.
Помолете с тази молитва:
"Моля Те, о, Господи, покажи ми славата Си в лицето на Исус."
Молете се с нея всяка сутрин, когато четете история от евангелието.
И Той ще го направи.
Сведете глава с мене.
Пейте заедно с хора. . . Наистина харесвам този хор.
Това е същността. Насочете поглед към Исус
Насочете поглед към Исус,
гледайте чудното Му лице;
И нещата от този свят
неочаквано ще избледнеят.
В светлината на Неговата слава и благодат."
Святи Боже, искаме точно това.
Насочи ни, насочи огледалата ни, фокусирай ги,
за да могат малките ни огледалца да са насочени към Слънцето на правдата.
Какво ще стане, Господи, ако 3000 души, фокусират огледалата си всеки ден.
Също като малкото кристално стъкло,
което може да се превърне в експлозия от светлина на божествена слава,
излизаща от лицето на Исус.
Господи, това искаме повече от всичко на света.
В сърцата на всички - студенти, администратори и хора от града,
деца, възрастни - моля Те, покажи ни славата Си
в лицето на Господ Исус.
Амин